CELEX: 31990R2429
Language: el
Date: 1990-08-21 00:00:00
Title: Κανονισμός (ΕΟΚ) αριθ. 2429/90 της Επιτροπής της 21ης Αυγούστου 1990 για τον καθορισμό, για την περίοδο εμπορίας 1988/89 της πραγματικής παραγωγής ελαιολάδου που πρέπει να μεταφερθεί στην περίοδο 1989/90

Avis juridique important

|

31990R2429

Κανονισμός (ΕΟΚ) αριθ. 2429/90 της Επιτροπής της 21ης Αυγούστου 1990 για τον καθορισμό, για την περίοδο εμπορίας 1988/89 της πραγματικής παραγωγής ελαιολάδου που πρέπει να μεταφερθεί στην περίοδο 1989/90  

Επίσημη Εφημερίδα αριθ. L 228 της 22/08/1990 σ. 0018 - 0019

***** ΚΑΝΟΝΙΣΜΟΣ (ΕΟΚ) αριθ. 2429/90 ΤΗΣ ΕΠΙΤΡΟΠΗΣ  της 21ης Αυγούστου 1990  για τον καθορισμό, για την περίοδο εμπορίας 1988/89 της πραγματικής παραγωγής ελαιολάδου που πρέπει να μεταφερθεί στην περίοδο 1989/90  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ισπανίας και της Πορτογαλίας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1225/89 (2)·  τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 για τη θέσπιση των γενικών κανόνων σχετικά με τη χορήγηση ενισχύσεως στην παραγωγή ελαιολάδου και στις οργανώσεις παραγωγών (3), όπως τροποποιήθηκε τελευταία από τον κανονισμό (ΕΟΚ) αριθ. 1226/89 (4), και ιδίως το άρθρο 17α παράγραφος 2,  Εκτιμώντας:  ότι το άρθρο 17α του κανονισμού (ΕΟΚ) αριθ. 2261/84 προβλέπει ότι, για να καθοριστεί το ποσό της μοναδιαίας ενισχύσεως στην παραγωγή ελαιολάδου που μπορεί να προκαταβληθεί, πρέπει να καθοριστεί η εκτιμώμενη παραγωγή σχετικά με την εν λόγω περίοδο · ότι, για την περίοδο εμπορίας 1988/89, η εκτιμώμενη παραγωγή καθώς και το ποσό της μοναδιαίας ενισχύσεως στην παραγωγή που μπορεί να καταβληθεί, καθορίστηκαν από τον κανονισμό (ΕΟΚ) αριθ. 671/89 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 2290/89 της Επιτροπής (6)·  ότι, κατ' εφαρμογή των διατάξεων που προβλέπονται από το άρθρο 17α παράγραφος 2 του κανονισμού (ΕΟΚ) αριθ. 2261/84, πρέπει να καθοριστεί το αργότερο έξι μήνες μετά το τέλος της περιόδου η πραγματική παραγωγή για την οποία αναγνωρίστηκε το δικαίωμα της ενισχύσεως· ότι γι' αυτό, σύμφωνα με τις διατάξεις του άρθρου 12α του κανονισμού (ΕΟΚ) αριθ. 3061/84 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 98/89 (8), τα ενδιαφερόμενα κράτη μέλη πρέπει να ανακοινώνουν στην Επιτροπή το αργότερο στις 31 Μαρτίου που έπεται κάθε περιόδου, την ποσότητα που γίνεται δεκτή σε κάθε κράτος μέλος· ότι, σύμφωνα με αυτές τις ανακοινώσεις, φαίνεται ότι η ποσότητα που έγινε δεκτή για ενίσχυση όσον αφορά την περίοδο εμπορίας 1988/89 ισούται για την Ιταλία με 390 000 τόνους, για τη Γαλλία με 1 200 τόνους, για την Ελλάδα με 319 231 τόνους, για την Ισπανία με 408 000 τόνους και για την Πορτογαλία με 24 570 τόνους· ότι, κατά συνέπεια, το ποσό των ποσοτήτων που ανακοινώνονται με τον τρόπο αυτόν, αποτελεί την ποσότητα που είναι επιλέξιμη για απόδοση από το ΕΓΤΠΕ·  ότι η πραγματική παραγωγή της περιόδου 1988/89 αποδείχθηκε μικρότερη από τη μέγιστη ποσότητα που καθορίστηκε αυτή την ίδια περίοδο· ότι, συνεπώς, το ποσοστό της μοναδιαίας ενισχύσεως στην παραγωγή που καθορίστηκε για την εν λόγω περίοδο από τον κανονισμό (ΕΟΚ) αριθ. 2211/88 του Συμβουλίου (9), δεν πολλαπλασιάζεται με το συντελεστή που προβλέπεται στο άρθρο 5 παράγραφος 1 πέμπτο εδάφιο του κανονισμού αριθ. 136/66/ΕΟΚ· ότι, επιπλέον, σε εφαρμογή αυτής της ίδιας διατάξεως, πρέπει να καθοριστεί η ποσότητα που πρέπει να προστεθεί στην μέγιστη ποσότητα που καθορίστηκε για την περίοδο 1989/90·  ότι, με βάση τα διαθέσιμα στοιχεία, πρέπει να καθοριστεί η πραγματική ποσότητα καθώς και η ποσότητα που πρέπει να μεταφερθεί στην περίοδο 1989/90·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1988/89 η πραγματική παραγωγή ελαιολάδου για την οποία αναγνωρίζεται το δικαίωμα ενισχύσεως στην παραγωγή και είναι επιλέξιμη για απόδοση από το ΕΓΤΠΕ, τμήμα Εγγυήσεων, ισούται με 1 143 001 τόνους.  2. Η ποσότητα που αναφέρεται στο άρθρο 17α του κανονισμού (ΕΟΚ) αριθ. 2261/84 παράγραφος 1 στοιχείο σ) που πρέπει να μεταφερθεί στην περίοδο 1989/90, ισούται με 206 999 τόνους.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Αυγούστου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 280 της 29. 9. 1989, σ. 2.  (3) ΕΕ αριθ. L 208 της 3. 8. 1984, σ. 3.  (4) ΕΕ αριθ. L 128 της 11. 5. 1989, σ. 17.  (5) ΕΕ αριθ. L 73 της 17. 3. 1989, σ. 8.  (6) ΕΕ αριθ. L 218 της 28. 7. 1989, σ. 27.  (7) ΕΕ αριθ. L 288 της 1. 11. 1984, σ. 52.  (8) ΕΕ αριθ. L 14 της 18. 1. 1989, σ. 14.  (9) ΕΕ αριθ. L 197 της 26. 7. 1988, σ. 3.